Turvaverkkoja Pohjois-Karjalan nuorten tulevaisuuteen

Hankeaika

1.3.2024- 31.12.2027

Keskeinen sisältö

Turvaverkkoja Pohjois-Karjalan nuorten tulevaisuuteen ‑hankkeen kehittämistyökokonaisuudella pyritään laajempaan toimintakulttuurin muutokseen Pohjois-Karjalan hyvinvointialueella – Siun sotessa. Hankkeen tavoitteena on kääntää lastensuojelun painopistettä viimesijaisista palveluista ja reaktiivisesta toiminnasta kohti ennalta ehkäiseviä palveluja.

Hankkeessa kehitetään, pilotoidaan ja mallinnetaan Siun soten lastensuojeluun perheosasto, vahvasti tuettavien nuorten osasto sekä arviointi- ja selvittelyosasto. Lisäksi hankkeessa kehitetään vanhemmuusvalmennuksen ja kokemusosaajatoiminnan toimintamallit. Kehitettävät ratkaisut lastensuojelun palveluiden rakenteiden ja laadun parantamiseksi vahvistavat sijaishuoltopalveluihin sijoittuvien lasten ja nuorten sekä heidän läheistensä hyvinvointia.

Kansallisen SOILA-koordinaatiohankkeen tavoitteena on tukea erityisesti Euroopan sosiaalirahaston pluskaudella rahoitettavaa Turvaverkkoja nuorten tulevaisuuteen (TL 5, erityistavoite 5.1) ‑hanketoimintaa kansallisesti. Innovointia toteutetaan Turvaverkkoja nuorten tulevaisuuteen ‑ohjelman strategisten tavoitteiden saavuttamiseksi. Turvaverkkoja Pohjois-Karjalan nuorten tulevaisuuteen ‑hankeen strategiset tavoitteet ovat seuraavat:

Koko perheen ja erityisesti vanhemmuuden tukeminen huostaanottotilanteessa, huostaanoton aikana ja sitä purettaessa sekä muissa siirtymävaiheissa, jotta perheen vuorovaikutussuhteet ja toimintavalmiudet vahvistuisivat eikä kukaan jäisi yksin.

12–17-vuotiaiden lasten sijoitusten määrän vähentäminen laadukkailla ja vaikuttavilla, lasten ja perheiden arjen tarpeisiin vastaavilla lastensuojelun avohuollon tukitoimilla, työmenetelmillä ja palveluilla.

Hankkeen hallinnoija

Pohjois-Karjalan hyvinvointialue – Siun sote

Yhteyshenkilö

Hankepäällikkö Ulla Tiainen, projektiasiantuntija Minna Alastalo ja projektiasiantuntija Liisa Sinkko

Hankkeen kustannusarvio

1 160 476 euroa

Rahoittaja

Etelä-Savon elinkeino‑, liikenne- ja ympäristökeskus, Euroopan sosiaalirahasto plus (ESR+)

Artikkeli Turvaverkkoja Pohjois-Karjalan nuorten tulevaisuuteen julkaistiin ensimmäisen kerran Siun sote.