Kuntouttavan työtoiminnan maakunnallinen kehittäminen

Hankeaika

1.1.2024–31.12.2027

Keskeinen sisältö

Työelämän muutokset, työvoiman saatavuuden heikkeneminen sekä palvelujen järjestämistapaan tulleet muutokset ovat luoneet luontevan paikan lähteä kehittämään kuntouttavan työtoiminnan sisältöä Pohjois-Karjalan alueella. Näiden muutosten myötä Pohjois-Karjalan hyvinvointialue – Siun sote toteuttaa Kuntouttavan työtoiminnan maakunnallinen kehittäminen ‑hankkeen yhteistyössä Karelia-ammattikorkeakoulun kanssa. Hanke on nelivuotinen. Hankkeen tavoitteena on uudenlainen, asiakkaiden ja työelämän tarpeisiin vastaava tapa toteuttaa kuntouttavan työtoiminnan pajatoimintaa Pohjois-Karjalan hyvinvointialueella.

Kuntouttavan työtoiminnan palvelun kehittämisessä kokeillaan uudenlaisia asiakaslähtöisiä toimintamalleja ja sisältöjä, kuten digitaaliset ja liikkuvat palvelut kuntouttavan työtoiminnan pajatoiminnan kivijalkatoiminnan lisänä. Kehittäminen toteutetaan tiiviissä yhteistyössä kuntouttavan työtoiminnan henkilöstön sekä muiden sidosryhmien kanssa. Huomiota kiinnitetään myös asiakkaiden osallisuuteen toiminnan kehittämisessä. Tässä apuna käytetään asiakasraatia, kokemusosaajia sekä Karelian osaamista. Hankkeen aikana pilotoidaan ja otetaan käyttöön työ- ja toimintakyvyn arvioinnin väline.

Siun sote ja Karelia-ammattikorkeakoulu ovat strategisia kumppaneita, jotka haluavat yhdessä kehittää alueen sosiaali- ja terveydenhuollon henkilöstön osaamista. Erityisesti halutaan vastata yhä kiihtyviin työvoiman saatavuushaasteisiin ja varmistaa osaamisen perustaso kaikille. Tavoitteena on vahvistaa työelämän ja oppilaitoksen yhteistyötä ja näin edesauttaa opiskelijoiden kiinnittymistä työelämään. Karelia tuo myös osaamistaan osaksi työpajoille kehitettäviä sisältöjä. Karelian osaamisen vahvuutena on digiosaaminen ja osallisuuden keinojen vahvistaminen.

Hankkeen hallinnoija

Pohjois-Karjalan hyvinvointialue – Siun sote

Yhteyshenkilö

Projektipäällikkö Tiia Rautiainen ja hankepäällikkö Ulla Tiainen

Hankkeen kustannusarvio

Kokonaiskustannukset 1 897 696 €, josta omarahoitus 379 540 €

Muut hankkeeseen osallistujat

Karelia-Ammattikorkeakoulu

Rahoittaja

Euroopan sosiaalirahasto plus

Artikkeli Kuntouttavan työtoiminnan maakunnallinen kehittäminen julkaistiin ensimmäisen kerran Siun sote.