Mielihyvin duunissa

Hankeaika

1.1.2025–31.1.2025

Keskeinen sisältö

Hankkeen tavoitteena on lisätä nuoria työllistävien työpaikkojen ja koulutussektorin tietoisuutta nuorten mielen hyvinvointia vahvistavista toimintatavoista ja menetelmistä sekä mielenterveyden haasteista. Pohjois-Karjalassa kehittämistoimet keskittyvät opiskeluhuollossa työskentelevien kuraattorien käyttämiin menetelmiin ja toimintamallien kehittämiseen työkykyyn kytkeytyvien muiden toimijoiden kanssa.

Mielenterveysperusteisten sairauspoissaolojen voimakas kasvu on merkittävä haaste suomalaiselle työelämälle. Voimakkaimmin mielenterveyshaasteet näkyvät nuorten alle 35-vuotiaiden ryhmissä. Ammatillisten toisen asteen oppilaitosten opiskelijoiden kokema ahdistuneisuus on lähes kaksinkertaistunut kymmenessä vuodessa. Sekä työelämän tuottavuuden että inhimillisten tekijöiden näkökulmasta varhaisen tuen tarjoaminen mielenterveyden haasteita kohtaaville opiskelijoille on tärkeää, sillä mielenterveysoireilun on todettu olevan yhteydessä opintojen keskeyttämiseen ja työelämään kiinnittymiseen.

Hankeaikana järjestetään avoimia ja maksuttomia koulutuksia sekä työpajoja nuorten mielen hyvinvoinnin tukemiseksi. Näistä tiedotetaan Mielihyvin duunissa 2.0‑LinkedIn-sivustolla sekä Mielenterveyden keskusliiton (MTKL) tapahtumakalenterissa.

Hankkeen hallinnoija

Hanke toteutetaan ryhmähankkeena, jossa hanketta hallinnoi Silta ry. Osatoteuttajia ovat Kuntoutussäätiö, Mielenterveyden keskusliitto, Valo-Valmennusyhdistys, HUS, Keski-Suomen hyvinvointialue, Pohjois-Karjalan hyvinvointialue ja Pohjois-Savon hyvinvointialue.

Yhteyshenkilöt

Projektiasiantuntija Anni Toropainen, hankepäällikkö Ulla Tiainen

Hankkeen kustannusarvio

145 000 euroa. Hankkeessa ei ole omavastuuosuutta.

Rahoittaja

Hankkeen rahoittaa sosiaali- ja terveysministeriö EU:n elpymis- ja palautumistukivälineestä (RRF) osana Suomen kestävän kasvun ohjelmaa, jolla tuetaan hallitusohjelman tavoitteiden mukaisesti ekologisesti, sosiaalisesti ja taloudellisesti kestävää kasvua.

Artikkeli Mielihyvin duunissa julkaistiin ensimmäisen kerran Siun sote.