Sairaanhoitajaksi Pohjois-Karjalaan

Hankeaika

1.1.2024–31.12.2027

Keskeinen sisältö

Sairaanhoitajaksi Pohjois-Karjalaan ‑hankkeen tavoitteena on kehittää, mallintaa ja kokeilla uutta työnantajalähtöistä rekrytointi‑, toteuttamis- ja työllistymismallia sosiaali- ja terveysalalla. Hankkeen aikana kehitetään vieraskielisille sopiva, kielituettu suomenkielinen sairaanhoitajatutkinto yhdessä Karelia-ammattikorkeakoulun kanssa. Lisäksi hankkeen tavoitteena on kehittää tutkinnon toteuttamiseen tarvittava prosessi ja tukirakenne. Tavoitteena on edistää työnantajan sekä oppilaitoksen kansainvälistymistä.

Hankkeen avulla etsitään ratkaisuja kasvavaan osaajapulaan Pohjois-Karjalassa, edistetään alueen kansainvälistymistä ja nopeutetaan ulkomaalaistaustaisten koulutus- ja työllistymispolkuja. Hankkeessa toteutetaan ensimmäistä kertaa sairaanhoitajakoulutus maahanmuuttajille, joilla ei ole suomalaiseen sairaanhoitajatutkintoon vaadittavaa kielitaitoa. Suomen kielen opetus integroidaan sairaanhoitajaopintoihin niin, että valmistuessaan heillä on riittävä kielitaito toimia sairaanhoitajana.

Hankkeen hallinnoija

Karelia-ammattikorkeakoulu

Yhteyshenkilö

Hankepäällikkö Ulla Tiainen

Hankkeen kustannusarvio

Hankkeen kokonaiskustannukset 671 732 euroa, josta Siun soten omarahoitusosuus 134 384 euroa.

Muut hankkeeseen osallistujat

Pohjois-Karjalan hyvinvointialue – Siun sote

Rahoittaja

Sairaanhoitajaksi Pohjois-Karjalaan ‑hanke on Euroopan unionin osarahoittama.

Artikkeli Sairaanhoitajaksi Pohjois-Karjalaan julkaistiin ensimmäisen kerran Siun sote.