Nuorten huumekuolemien ehkäisy – NOHEVA-hanke

Hankeaika

15.9.2025–29.3.2026

Keskeinen sisältö

Vuonna 2023 huumemyrkytyskuolemien määrä oli Suomen mittaushistorian korkein. Huumemyrkytyskuolemiin menehtyi yhteensä 253 henkilöä, joista 91 oli alle 25-vuotiaita.

Nuorten huumekuolemien ehkäisy – NOHEVA-hanke vastaa Pohjois-Karjalan huolestuttavaan tilanteeseen, jossa nuorten päihdekokeilut, käyttö ja niihin liittyvät haitat ovat lisääntyneet ja alaikäisten päihdehoidon tarve on näin ollen kasvussa. Pohjois-Karjalassa huumeiden saatavuus on helppoa ja palvelupolut nuorille pirstaleisia, minkä vuoksi alueella tarvitaan kohdennettuja, matalan kynnyksen ratkaisuja.

Hankkeen tavoitteena on vahvistaa nuorten ja nuorten aikuisten päihdehoitoa ja ehkäistä huumekuolemia kehittämällä matalan kynnyksen palveluita, selkeyttämällä hoitoketjuja sekä lisäämällä tietoisuutta yliannostustilanteissa toimimisesta. Toimenpiteisiin sisältyvät mm. ajanvaraukseton vastaanottotoiminta, jalkautuva työ nuorten pariin, nuorten moniammatillisen päihdetiimin perustaminen sekä koko perheen huomioiminen hoitoketjuissa. Lisäksi toteutetaan kampanjoita ja koulutuksia yliannostus tilanteissa toimimisessa.

Hyödyt näkyvät sekä nuorille että palvelujärjestelmälle: apua saa varhaisemmassa vaiheessa ja hoitoon pääsy helpottuu. Pitkällä aikavälillä tämä vähentää huumekuolemia, keventää sosiaali- ja terveyspalveluiden kuormitusta ja parantaa nuorten terveyttä- ja hyvinvointia sekä toimintakykyä.

Hankkeen hallinnoija

Pohjois-Karjalan hyvinvointialue – Siun sote

Yhteyshenkilö

Hankepäällikkö Ulla Tiainen, palvelusuunnittelija Erja Kortelainen, lähihoitaja Eeve Kukkapuro, sosiaaliohjaaja Tiina Korkalainen ja sairaanhoitaja Anne Tanskanen

Hankkeen kustannusarvio

Hankkeen kokonaiskustannukset 75 000 €

Rahoittaja

Sosiaali- ja terveysministeriö

Artikkeli Nuorten huumekuolemien ehkäisy – NOHEVA-hanke julkaistiin ensimmäisen kerran Siun sote.