Kohtaamisen keinoin – päihteiden ja rahapelaamisen puheeksi oton ja varhaisen tuen kehittäminen

Hankeaika

1.5.2025–31.12.2026

Keskeinen sisältö

Hankkeessa kehitetään hyvinvointialueen peruspalveluissa päihteiden ja rahapelaamisen puheeksi ottoa ja varhaista tukea. Hankkeen tavoitteena on edistää riski- ja haitallisen rahapelaamisen ja päihteiden käytön varhaista tunnistamista ja tukea, lisätä tuen ja hoidon saavutettavuutta sekä vahvistaa sosiaali- ja terveyspalvelujen ammattilaisten puheeksi ottamisen ja varhaisen tunnistamisen ja tuen interventioiden ja käytäntöjen osaamista. Lisäksi hankkeessa edistetään kirjaamisen toteutumista palveluissa sekä alueellista tiedontuotantoa rahapelaamisesta ja päihteiden käytöstä ja tehdyistä toimenpiteistä.

Kehittäminen kohdistuu terveysasemien, fysioterapian, ikääntyneiden kotihoidon ja asiakas- ja sosiaaliohjauksen, lapsiperheiden kotipalvelun sekä kasvatus- ja perheneuvonnan palvelualueisiin. Jalkautettavana toimintamallina toimii Siun sotessa käytössä oleva Ehkäisevän päihdetyön polku.

Hankkeen hallinnoija

Pohjois-Karjalan hyvinvointialue – Siun sote

Yhteyshenkilö

Hyvinvoinnin ja terveyden edistämisen päällikkö Leena Suhonen ja ennaltaehkäisevän päihdetyön asiantuntija Ellinoora Ojala

Hankkeen kustannusarvio

185 192 €, josta Siun soten omarahoitusosuus on 16 836 euroa ja THL:n rahoituksen osuus 168 356 €.

Rahoittaja

Terveyden ja hyvinvoinnin laitos (THL)

Artikkeli Kohtaamisen keinoin – päihteiden ja rahapelaamisen puheeksi oton ja varhaisen tuen kehittäminen julkaistiin ensimmäisen kerran Siun sote.