Hyvinvointia ja kestäviä palveluja Pohjois-Karjalassa (Hyke)

Hankeaika

Ensimmäinen hankekausi 26.4. – 31.12.2022, toinen hankekausi 1.1.2023–31.12.2025.

Keskeinen sisältö

Hanke on osa Sosiaali- ja terveysministeriön koordinoiman Suomen kestävän kasvun ohjelmaa, joka vauhdittaa ihmisten, talouden ja yhteiskunnan toipumista koronakriisistä. Suomen kestävän kasvun ohjelma rakentuu neljälle pilarille, josta tämä hankekokonaisuus kohdistuu sosiaali- ja terveyspalvelujen saatavuuden vahvistamiseen ja kustannusvaikuttavuuden lisäämiseen koko Pohjois-Karjalan hyvinvointialueella. Tavoitteina on purkaa sosiaali- ja terveydenhuollon hoito‑, kuntoutus- ja palveluvelkaa, nopeuttaa hoitoon pääsyä pysyvästi sekä edistää sosiaali- ja terveydenhuollon uudistuksen toteutumista, lisäten uusien digitaalisten ratkaisujen käyttöönottoa ja laajentaen kustannustehokkaiksi osoittautuneiden ratkaisujen käyttöä mahdollisimman kattavana alueiden välisenä ja kansallisena yhteistyönä.

Kohderyhmänä haavoittuvassa asemassa olevat:

Nuorten mielenterveyshäiriöt ja mielenhyvinvoinnin tukeminen

Aikuisten ja ikääntyvien pitkäaikaissairaudet

Kotona asumista tukevien lääkäripalvelujen kokonaisuus (kotihoito, palveluasuminen ja tehostettu palveluasuminen)

Hankkeen hallinnoija

Pohjois-Karjalan hyvinvointialue – Siun sote (31.12.2022 asti Siun sote – Pohjois-Karjalan sosiaali- ja terveyspalveluiden kuntayhtymä)

Yhteyshenkilö

Projektipäällikkö Satu Elo

Hankkeen kustannusarvio

Ensimmäinen hankekausi 1 404 000 €. Toinen hankekausi 8 635 000 €.

Rahoittaja

EU:n kertaluonteinen elpymisväline (Next Generation EU)

Artikkeli Hyvinvointia ja kestäviä palveluja Pohjois-Karjalassa (Hyke) julkaistiin ensimmäisen kerran Siun sote.